คลังออกพันธบัตร50 ปี
รมว.คลัง เผยคลังออกพันธบัตรรัฐบาลรุ่นอายุ 50 ปี เป็นครั้งแรกที่อัตราดอกเบี้ย 4.85%
2 มี.ค. 2554

รมว.คลัง เผยคลังออกพันธบัตรรัฐบาลรุ่นอายุ 50 ปี เป็นครั้งแรกที่อัตราดอกเบี้ย 4.85% 
นายกรณ์ จาติกวณิช รมว.คลัง กล่าวว่าคลังได้มีการออกพันธบัตรรัฐบาลรุ่นอายุ 50 ปี เป็นครั้งแรกที่อัตราดอกเบี้ย 4.85% โดยในวันนี้มีการประมูลทั้งสิ้น 3,500 ล้านบาทแต่มีนักลงทุนให้ความสนใจเข้าประมูลสูงถึง 6,320 ล้านบาท หรือคิดเป็น 1.8เท่าของวงเงินที่กระทรวงการคลังต้องการ
ทั้งนี้ นักลงทุนที่ให้ความสนใจแบ่งเป็น 2 กลุ่ม คือ 1.)กลุ่มผู้ค้าหลักซึ่งประมูลเข้ามา 37% ของวงเงินที่ส่งเข้าประมูล และ 2.)กลุ่มบริษัทประกันชีวิตซึ่งประมูลเข้ามาสูงถึง 63%ของวงเงินที่ส่งเข้าประมูล
ในการนี้ กระทรวงการคลังมีแผนที่จะออกพันธบัตรรัฐบาลรุ่นอายุ 50 ปี อีก 2ครั้ง ในไตรมาสที่ 3 และ 4 ของปีงบประมาณนี้ ในวงเงินประมาณ 3,000 - 4,000 ล้านบาท
อนึ่ง การออกพันธบัตรครั้งนี้ทำให้ประเทศไทยเป็นประเทศที่ 4ของโลกที่สามารถออกพันธบัตรรุ่นอายุ 50 ปี ได้ต่อจากประเทศอังกฤษฝรั่งเศส และจีน